cyanic-selkie/wikianc huggingface dataset:
Караш
Притоки
Следниве се притоките на Караш (од извор до уста):
Лево: Бухиу, Раичовацеа, Серениац, Гарлиште, Горуита, Лисава, ВичиничBuhui,
Десно: Извору Маре, Јервану Маре, Комарник, Гелуг, Догнечеа, Бархеш, Циорноват, Варадија, Боругу
Крашовани
Крашовани или Карашани, се луѓе со јужнословенско потекло, населени околу градот Царасова во горниот тек на реката. Познати како добри земјоделци и занаетчии со проценет број од 20.000 по Втората светска војна.
Дрозд пејач
Дрозд пејач — птица од семејството дроздови (Turdidae), распространета во Европа и Азија. Оваа птица e постојан жител во Македонија. Одозгора таа е кафеава, а одоздола кремава со црни точки. Нејзината препознатлива песна која има повторливи музички фрази, често се спомнува во поезијата. Се размножува во шумите, градините и парковите, и е делумно птица преселница во јужна Европа, Северна Африка и Среден Исток. Населена е во Нов Зеланд и Австралија.
Таксономија и систематизација
Дроздот пејач за првпат е опишан од германскиот орнитолог Кристијан Лудвиг Брем во 1831 година, под денешното научно име Turdus philomelos. Има три подвида:
Опис
Дроздот пејач е долг 20-23.5 см и тежи 50-107 грама. Половите се слични, со бледо кафеава боја на грбот и кремави или месо боја одоздола, која станува посветла на стомакот, со уредни црни точки. Долниот дел од крилјата им е топла жолта боја, клунот е жолтеникав воосновата и темнокафеав на врвот, а нозете розови.
Најслична на оваа птица е лисестиот дрозд (T. iliacus), но тој има сетла линија над окото, црвени слабини и крилата одоздола се црвени, што се гледа во лет.
Повикот му е кратко, остро цип или сип при преселба. Кога е вознемирен испушта чук-чук звук кој станува пократок и поостар со зголемување на опасноста. Песната на мажјакот од дрва, врвови на покриви или други погодни мест за перчење е гласна, јасна мелодија од музички фрази кои се повторуваат 2-4 пати прекинати со иритирачки ноти или разни мимикрии. Обично пее од февруари до јуни. Според тежината, оваа птица има еден од најсилните гласови меѓу птиците.
Еден мажјак може да има репертоар повеќе од 100 фрази, повеќето од нив преземени од родителите или од соседните птици. Мимикријата вклучува подражавање звуци и од човечки апарати, како што е ѕвонење на телефон.
Распространетост и живеалиште
Дроздот пејач се размножува во поголемиот дел од Европа (иако не на Пиринејски Полуостров, низински делови на Италија или јужниот дел на Грција), и преку Украина и Русија речиси до Бајкалско Езеро. Тоа достигнува до 75° северна географска ширина во Норвешка, но само до околу 60° во Сибир. Птиците од Скандинавија, Источна Европа и Русија зимуваат околу Средоземјето, Северна Африка и на Блискиот Исток, а само некои од птиците од поблагите западни делови на опсегот ги напуштат своите области за размножување.
Оваа птица е населена во Нов Зеланд и Австралија меѓу 1860 и 1880 година и набрзо таму го проширила својот опсег. Како доведен вид, таа не е заштитена во Австралија, и може да биде убиена во секое време.
Дроздот пејач гнезди во шуми со грмушки, но во околината да има отворени области. Во западна Европа користи градини и паркови. Се размножува над линијата на шумите до 2.200 метри надморска височина во Швајцарија. Во областите каде интензивно се обработува земјата, градините се важен дел од неговото живеалиште. Зимското живеалиште е слично на она за размножување, само што ги избегнува голите и изложени предели, иако островскиот подвид T. p. hebridensis често може да се види на крајбрежјата зимно време.
Поведение
Дроздот пејач вообичаено не е многу дружељубив, но може да се видат неколку птици во заедничко седало зимно време или слабо поврзани во јато ако има добра средина за хранење. За разлика од некои други дроздови, овој, редовно се враќа на истото место за зимување.
Ова е моногамен, територијален вид, и во областите каде е преселник, мажјакот целосно повторно ја воспоставува својата територија и почнува да пее веднаш штом ќе се врати од преселба. Во потоплите предели, каде птиците не се преселници, мажјакот постојано ја чува својата територија, повремено пеејќи, но женките може да имаат посебна зимска територија до пролетта кога паровите повторно се заедно.
При преселбите дроздот пејач патува претежно ноќе и има силен и директен лет. Летаат во мали и нестабилни јата и го преминуваат морето наеднаш, на долга релација често повикувајќи се, за да не се загубат едни со други. преселбата може да започне доста рано, кон крајот на август, од посеверните делови, но претежно се селат од септември до декември, од појужните. Лоште временски услови можат да предизвикаат селидба појужно. Враќањето варира, од средината на февруари, околу Средоземјето, до мај во северна Шведска и Сибир. Скитници се забележани во Гренланд, на некои атлантски острови и во западна Африка.
Размножување
Женката дрозд прави уредно гнездо во облик на чашка обрабено со мов и сува трева, кое го сместува на дрво, позлавец или во случај на подвидот Hebridean, на земја. Таа несе 4-5 сјајни светлосини јајца, кои се малку испрскани со виолетово или црно. Само женката ги лежи јајцата во период од 10 до 17 дена и уште толку им треба на пилињата да се оперјат. Две до три легла годишно се вообичаени, или само едно на север од опсегот.
Исхрана
Дроздот пејач е сештојад, јаде широк спектар безрбетници, особено црви и полжави, како и меки овошја и бобинки. Како и сродниот на него, обичен кос, и овој дрозд ја наоѓа својата храна со поглед, со трчи-застани техника на отворена земја, и со превртување на купчиња лисја за да најде храна под нив.
Полжавите се особено важни во исхраната на дроздот пејач и тој има свој омилен камен, кој му служи како наковална од каде ја крши черупката за да го јаде мекото тело. Претходно, секогаш го брише од земјата. Младите птици прво само си играат со полжавите додека не научат како да им ја скршат черупката.
Статус
Оваа птица има широка распространетост од 10 милиони км² и популација од 40 до 71 милион, само во Европа, па затоа е во категоријата на вид со најмала загриженост.
Односи со луѓето
Карактеристичното пеење на дроздот, со повторливите фрази е опишано од британскиот поет Роберт Браунинг, од 19 век, во песната „Мисли за дома, од туѓина“. Пеењто на оваа птица, исто така, ги инспирирало: британскиот поет Томас Харди, Тед Хјуз , и Едвард Томас, кој напишал 15 песни за косот и дроздот.
Дроздовите биле ловени за храна уште пред 12.000 години. Ран запис за тоа имаме во Хомеровата Одисеја: „Тогаш, како гулаби или дроздови мавтаат со своите раширени крилја да се спасат од замката во грмушките, кои наместо пријатното гнездо се дочекани од страшниот кревет“." Ловот продолжува и денес, особено на Средоземјето, но се верува дека не е голем фактор во намалувањето на популацијата.
Уште од XIX век, дроздот пејач се чува и како милениче, во кафез, заради неговото мелодично пеење.
The Boys (ТВ серија)
Момците или The Boys е американска суперхеројска ТВ серија која е развиена од Ерик Крипке за Prime Video од стрипот со исто име од Гарт Енис и Дарик Робертсон. Приказната го следи тимот додека се бори против супермоќните лица кои ги злоупотребуваат своите способности.
Премиерата на серијата се одржала на 26 јули 2019 година. Пред премиерата, Амазон го обновил филмот за втора сезона, чија премиера се одржала на 4 септември 2020 година. Во тек е и трета сезона, а се развива и спин-оф серија.
Приказна
Момчињата се сместени во универзумот кадешто лицата со супер моќи се  како херои од пошироката јавност и работат за моќната корпорација Vought International, која ги продава и ги монетизира. Настрана од нивните херојски лица, повеќето од нив се надмени и поткупени. Серијата првенствено се посветува на две групи: Седумте, главниот тим на суперхерои на Воут и истоимените Момци, што сакаат да го симнат Воут и неговите корумпирани суперхерои.
Момчињата ги предводи насилниот и одмаздољубив Били Бучер, кој ги презира сите сумермоќи, а Седуммината ги предводи нарцисоидната и насилна татковина. На самиот почеток од серијата, на Момците им се придружува и Хуги Кембел кој бил член на Седуммината, но случајно ја убил својата девојка, а на Седуммината им се придужува и Ени Џенуар, млада и надежна хероина која била принудена да се соочи со вистината за тие коишто им се восхитува. Останатите членови на Седуммината се: Разочараната Кралица Мерве, А-воз кој е зависен од дрога, несигурниот „Дип“, мистериозниот „Црн Ноар“ и белиот врховист Стормфронт. Момчињата се заокружени од тактичкиот планер на мајчиното млеко, Френси – специјалистот за орижје и суперсилниот субјект Кимико. Надгледување на Седуммината е изврчната власт на Медлин Стилевел, а подоцна е наследена од Ешли Барет.
Првата сезона го прикажува првиот конфликт помеѓу Момците и Седуммината, кој е мотивиран од тоа што Касап верува во тоа дека Хоумлендер исчезнал поради неговата сопруга Бека. Додека Хотлендер и Стилвел заземаат да добијат поддршка од владата за суперхерои, Момците се обидуваат да ги запрат откривајќи ги тајните на Воут. Најпрво се не се свесни за едни со други, Хјуи и Ени го мешаат конфликтот откако ќе влезат во романтична врска, и покрај тоа што Бучер немал доверба во неа.
Воведен во сезоната 1
Џими Фалон, Мајк Масаро, Били Зејн, Сет Роген и Тара Рид се појавуваат како себеси.
Воведени во 2-та сезона
Ким Вајат Мекензи и Биргит Солем ги глумат Бучер и Стилвел во реакција на смртта на вторите. Грег Зајак, Ентони Лејк и Дилан Москович глумат порнографски имитатори на Homelander, Jack From Jupiter и the Deep. Крис Хансен, Марија Менунос, Грег Грунберг, Ненси О'Дел, Кети Куриќ и Кристофер Ленерц се појавуваат како себеси.
Маргарета II Данска
Маргарета II (полно име: Маргарете Александрине Торхилдур Ингрид: дански: Margrethe Alexandrine Þórhildur Ingrid, родена на 16 април 1940 година во Копенхаген) ― кралица на Данска. Владее како монарх на Данска повеќе од 50 години, и таа е актуелен шеф на држава од Европа кој најдолго владее, а по смртта на Елизабета II од Обединетото Кралство таа е единствена кралица во светот.
Ран живот
Принцезата Маргарета е родена на 16 април 1940 година во комплексот на палатата Амалиенборг, главната резиденција на данското кралско семејство во областа Фредериксштаден во центарот на Копенхаген. Таа била прво дете на престолонаследникот и принцезата (подоцна кралот Фредерик IX и кралицата Ингрид). Нејзиниот татко бил постар син на тогашниот крал Кристијан X, а нејзината мајка била единствена ќерка на шведскиот престолонаследник (подоцна кралот Густаф VI Адолф ). Се родила само една недела по инвазијата на нацистичка Германија врз Данска (9 април 1940 година).
Името Маргарета го добила по нејзината покојна баба по мајка, престолонаследничката принцезата Маргарет од Шведска; Александрина по нејзината баба, кралицата Александрина; Ингрид по нејзината мајка. Затоа што нејзиниот дедо по татко бил и крал на Исланд, таа го добила исландското име Þórhildur.
Во 1944 година, се роди нејзината помлада сестра принцезата Бенедикт. Нејзината втора сестра, принцезата Ана-Мари, е родена во 1946 година. Ана-Мари подоцна се омажила за кралот Константин II Грчки и живее во Грција.
Престолонаследничка
Во Данска, само машките деца можеле да седнат на престолот. Бидејќи Маргрета немала браќа, се претпоставувало дека нејзиниот вујко принцот Кнуд еден ден ќе го преземе тронот.
Во 1947 година започнал процес за промена на уставот. Тоа се случило откако таткото на Маргрета стапил на тронот и веќе било јасно дека кралицата Ингрид нема да има повеќе деца. Популарноста на Фредерик и неговите ќерки и поистакнатата улога на жената во данскиот живот го започнаа комплицираниот процес на измена на уставот. Законот барал предлогот да биде усвоен од два последователни парламенти, а потоа и на референдум, кој се одржал на 27 март 1953 година. Новиот закон за наследување дозволувал и женски деца да го наследат на престолот на Данска, при што таа може да се качи на тронот само ако нема брат. Принцезата Маргрета станала престолонаследник. Во 2009 година, законот за наследување бил променет во апсолутна првороденост.
Брак и деца
За време на престојот на принцезата Маргрета во Лондон, таа се сретнала со францускиот дипломат, Анри-Мари-Жан-Андре де Лаборд де Монпезат. Нивната свршувачка била објавена на 5 октомври 1966 година, а се венчале на 10 јуни 1967 година во црквата Холмен во Копенхаген. Тие биле во брак повеќе од педесет години, до неговата смрт на 13 февруари 2018 година.
Владеење
Кралот Фредерик IX починал на 14 јануари 1972 година. Маргарета стапила на тронот на 31-годишна возраст. Таа е прва жена која станала дански монарх. На 15 јануари 1972 година, премиерот Јенс Ото Краг ја прогласил за кралица на балконот на палатата Кристијансборг. Кралицата Маргарета Втора се откажала од сите поранешни монашки титули на освен титулата на Данска, па оттука и нејзиниот стил „Со милоста Божја, кралица на Данска“ (Margrethe den Anden, af Guds Nåde Danmarks Dronning ). Кралицата го избрала мотото : Божја помош, љубовта на народот, Данска сила.
Златен јубилеј
Златниот јубилеј на кралицата бил одбележан на 14 јануари 2022 година, а прослави се одржувале подоцна истата година.
Габреш
Габреш — село во Општина Куманово, во околината на градот Куманово.
Географија и местоположба
Селото се наоѓа во западното подножје на Градиштанска Планина, оддалечено 20 километри јужно од Куманово и 31 километар северно од Свети Николе.
Население
Според статистиката на Васил К’нчов („Македонија, Етнографија и статистика“) од 1900 година, во Габреш живееле 135 жители, сите Македонци. Според егзархискиот секретар Димитар Мишев, („La Macédoine et sa Population Chrétienne“) во 1905 година во Габреш имало 64 Македонци, под врховенството на Бугарската егзархија.
Според пописот од 2002 година селото имало 71 жител, од кои 70 Македонци и 1 Србин.
Според последниот попис од 2021 година, во селото живееле 44 жители, сите Македонци.
Родови
Габреш е македонско село.
Според истражувањата на Јован Трифуноски во периодот од 1965 до 1972 година, родови во селото се:
Кереџовци (1 к.) први доселеници и основачи на селото. Нивните предци најпрво живееле во овчеполското село Мустафино. Меѓутоа таму ослабнале за работа, па бегот ги истерал. Прво се населиле во селото Скачковце, но и таму не ги бивало, па се решиле да се враќаат во селото Мустафино, на патот до Мустафино преноќиле на некое место близу Габреш, па утредента решиле да останат; Анѓеловци (3 к.) доселени се после првиот род, доселени се од Прилепско, го знаат следното родословие: Павле (93 г. крајот на 60-тите или почетокот на 70-тите) Стојилко-Миленко-Анѓеле, кој се доселил; Пеширци (16 к.) доселени се од овчеполското село Пеширово; Јанушевци (2 к.) доселени се од селото Колицко; Ѓаковци (4 к.) доселени се од селото Зубовце, го знаат следното родословие: Гиго (жив на 64 г. крајот на 60-тите или почетокот на 70-тите) Коле-Мишо, кој се доселил; Сандевци (1 к.) доселени се од селото Мургаш; Веле (1 к.) доселен како домазет, од селото Шашара кај Витина, овде влегол во родот Анѓеловци. Веле во Шашара бил католик.
Ролс-Ројс Фантом
Ролс-Ројс го користи името Фантом (Phantom) за повеќе модели на луксузни возила многу долго време:
Семјуел Тинг
Животопис
Семјуел Тинг е роден на 27 јануари 1936 година, во Анн Арбор Мичиген, САД. Неговите родители, Куан хаи Тинг и Цун-јинг Жан Ванг, се сретнале и се вериле како дипломирани студенти на Универзитетот на Мичиган. Неговите родители биле од Рижао, Шандонг провинција,Кина.
Родителите на Тинг се вратија во Рижао два месеци по неговото раѓање. Поради Јапонската инвазија неговото образование било нарушено, и тој бил главно школуван дома од страна на неговите родители. Поради Кинеската Граѓанска Војна, неговите родители избегале во Тајван и почнале да предаваат инженерство на Националниот Универзитет на Тајван. Од 1948 година, Тинг  присуствува во Чиен Куо основно училиште и Тајван Провинциски Инженерство Колеџ, но тој ги завршил своите колеџ студии во САД.
Во 1956 година, Тинг бил поканет да присуствува на Универзитетот на Мичиган. Таму, тој студирал инженерство, математика и физика. Во 1959 година, тој бил награден BAs во математика и физика, и во 1962, тој заработил докторат по физика. Во 1963 година, тој работел во Европската Организација за Јадрено Истражување (ЦЕРН). Од 1965 година, тој предавал на Универзитетот во Колумбија и работел во DESY во Германија. Од 1969 година, Тинг е професор на Масачусетс Институтот за Технологија (МИТ). Тинг е член на Националната академија на наука во САД, академик на Кинеската академија на науки, и странски академик на Академијата Sinica.
Нобелова награда
Во 1976 година, Тинг бил награден со Нобелова награда за физика, која тој ја дели со Бартон Рихтер на SLAC, за откривањето на Ј/ψ meson јадрени честички. Тие беа избрани за наградата, според зборовите на Нобеловиот комитет, "за нивната пионерска работа за откривањето на тешка елементарна честичка од нов вид." Откривањето било направено во 1974 година кога Тинг беше главен на истражувачки тим во МИТ за истражување на нови режими на високо енергетски честички физика.
Тинг даде говор за прифаќање на Нобеловата награда во мандарински јазик. Иако имало кинески добитници пред него (Ли Џенгдао и Џенинг Јанг), никој претходно не одржал говор на кинески. Во неговиот говор, Тинг ја нагласил важноста на експериментална работа:
Алфа-магнетен спектрометар
Во 1995 година, не долго по откажувањето на  Superconducting Super Collider проектот имаше сериозно намалени можности за експериментални обиди за високоенергетска физика на Земјата, Тинг предложил  Алфа Магнетен Спектрометар, вселенски детектор за космички зраци. Предлогот бил прифатен и тој станал главен истражувач и го насочувал развојот од тогаш. Прототип, АМS-01, бил пренесен и тестирани на спејс шатлот мисијата STS-91 во 1998 година. Главната мисија, АМS-02, тогаш била планирана за лансирање од страна на шатл и монтажата на Меѓународната вселенска Станица.
Овој проект е масивно $1.5 милијардно привземање со вклучување на 500 научници од 56 институции и 16 земји. По катастрофалниот настан на спејс шатлот во Колумбија, НАСА објави дека шатлот беше  да се повлече од 2010 и дека АМС-02 не беше на манифестoт на преостанатите шатл летови.Тинг бил принуеден да се вклопи со Конгресот на Обединетите Држави и јавноста со цел да обезбеди шатл лет посветен на овој проект. Исто така во ова време, Тинг мораше да се справи со голем број на технички проблеми во квалификациите на голем, исклучително чувствителен и деликатен детектор на модул за вселена. АМС-02 беше успешно лансиран на Шатл мисијата STS-134 на 16 мај 2011 година и беше инсталиран на Меѓународната вселенска Станица, на 19 мај 2011.
Личен живот
Во 1960 година Тинг се верил со Кеј Кун, а заедно тие имале две ќерки, Жан Тинг Човнинг и Ејми Тинг. Во 1985 година тој се верил со Сузан Керол Маркс, и тие имале еден син, Кристофер.
Систематика
Систематиката е биолошка наука чијшто предмет на проучување е разнообразието и класификацијата на организмите (археи, бактерии, протисти, габи, растенија и животни). Целта на систематиката е детерминација на филогенијата. Систематичарите наидуваат на големи тешкотии при нивната работа, поради обемноста на живиот свет. Секоја година се опишуваат нови видови, посебно од недоволно истражените подрачја на Земјата, како тропските. Денес се претпоставува дека на Земјата живеат вкупно околу 50 милиони видови на организми.
Систематски начини на проучување
1. Таксономија- Нејзин предмет на проучување се идентификацијата и именувањето на организмите. Уште античкиот грчки филозоф Аристотел ја започнал расправата за таксономијата. За време на 1700- тите, шведскиот ботаничар Карл Лине во делото „Систем на природата“ (Systema Naturae) ги класифицирал сите тогаш познати организми во две големи групи: царството на растенија и царството на животни. Роберт Витакер во 1969 предложил пет царства: растенија, животни, габи, протисти и монери. Подоцна биле дадени други предлози со дури уште повеќе царства. Најновите истражувања сугерираат на три големи царства: архебактерии, бактерии и еукариоти, меѓутоа денес најчесто се среќаваме со Витакеровата поделба на живиот свет, и со хиерархиската класификација и именување на организмите, кои ги развил Карл Лине:
Пример: Класификација на човекот:
Како што се оди надолу во хиерархиската класификација, толку поспецифични податоци добиваме и обратно, колку одиме нагоре толку понеспецифични податоци добиваме. Од горната хиерархиска класификација се забележува дека највисока систематска категорија претставува тип, а најмала е вид. Секоја категорија се нарекува таксон. Систематското име на организмот се чита според биномна номенклатура (која исто така ја осмислил Лине), т.е. името на родот (кое се пишува со голема буква) и името на видот (кое се пишува со мала буква).
2. Филогенетско дрво- Претставува погоден начин за претставување на еволуционата теорија.
4. Фенетика- Претставува процес со кој таксоните се собрани заедно врз основа на нивните сличности и разлики.
1911 во книжевноста
1911 година во книжевноста содржи некои значајни настани.
Фирнау
Фирнау (Viernau) — село и поранешна општина во округот Шмалкалден-Мајнинген, во сојузната покраина Тирингија, Германија. Од 1 јануари 2019 година претставува дел од градот Штајнбах-Халенберг.
Географија
Фирнау се наоѓа во јужниот дел на Тириншката Шума.
Виесите (општина)
Виесите (Viesītes novads)е општина во Летонија. Општината е создадена во 2009 година.
Нојон, Омногови
Нојон (Ноён) е област во Монголија во покраината Омногови. Во 2009 година, неговото население било 1,318.
Хард-рок
Хард-рокот (англ. Hard rock) — поджанр на рок-музиката што се појавува во 1960-тите. Хард-рокот е создаден и преку блузот, бидејќи најкористената скала во хард-рокот потекнува од блузот.
ФК Маџари Солидарност
ФК Маџари Солидарост е фудбалски клуб од Маџари, Скопје. Клубот игра на стадионот „Борис Трајковски“. Клубот моментално се натпреварува во Третата фудбалска лига - Север.
Историја
Основан е во 1992 година со соединувањето на ФК Маџари и ФК Солидарност.
Совет за целесообразност на Иран
Советот за целесообразност (персиски -مجمع تشخیص مصلحت نظام) на Иран е советодавен орган на Високиот раководител на Иран. Задача на советот е да ги разрешува конфликтните ситуации помеѓу Гардискиот Совет и Меџлисот.
Претседател на советот е поранешниот ирански претседател Али Акбар Хашеми Рафсанџани.
Состав
Во составот на Советот се 28 члена.
Арво Пјарт
Арво Пjaрт (роден на ) е естонски композитор на класична и религиозна музика. Уште од раните 1970-ти години, Пjaрт работи на минималистичкиот стил кој тој го формализира на свој сопствен начин, нарекувајќи го „тинтинабули“. Неговата музика исто така е инспирирана од Грегоријанското пеење, често асоцирана со движењето „Нова Едноставност“.
Пjaрт е роден во Пајде, Естонија. По долгогодишната борба со Советскиот Сојуз, службените лица го протеруваат него и неговата жена заедно со двата сина во 1980 година. Најпрвин се преселува во Виена, каде што се стекнува со австриско државјанство, а потоа се преселил во Берлин во 1981 година. Се вратил во Естонија на почетокот на 21 век, но денес живее помеѓу Берлин и Талин.
Селото Воазен
Село Воазен ― слика од 1874 година на Алфред Сисли, сега во Музејот Орсе откако грофот Исак де Камондо ѝ го оставил на француската држава во 1911 година. Селото прикажано во делото сега е градскиот округ во гратчето Лувесјен, каде Сисли живеел од 1870 до 1874 година.
Карабуниште
Карабуниште (офиц. Карабуњиште) — целосно раселено село во Општина Велес, во околината на градот Велес.
Географија и местоположба
Карабуниште е мало село во сместено во северозападниот дел на Општина Велес од десната страна на реката Вардар на нејзиниот излез од Таорската Клисура, недалеку од вливот на Пчиња во Вардар. Селото е многу мало и е на пат да се расели во него живеат само 4 луѓе, Македонци. Карабуниште е ридско село расположено на надморска височина од 500 метри, во подножјето на планината Голешница. Селото е тешко пристапно, до него може да се стигне одејќи пеш од железничкото стојалиште „Пчиња“ или со теренско возило (џип) и трактор преку земјениот пат кој го поврзаува Карабуниште со селата С’лп, Белештевица, Раштани и градот Велес. Над селото Карабуниште има силен извор на вода, која ја напојува селската чешма и чешмата во манастирот „Свети Илија“ недалеку од селото. Водата е студена, чиста и одобрена од надлежните институции за пиење. Карабуниште е опкружено претежно со дабова шума, како и со тополи, јасики, маслинки, смокви, ореви и нискостеблести грмушки. Месности околу селото се Крст, Петров Гроб.
Историја
Според местоположбата на селото, а и големиот број на старини од антиката и средновековието во пошироката околина, живот во Карабуниште имало од најстари времиња. Потеклото на името на селото е составено од два зборови кара (турски:црно) и буниште (синоним за македонските зборови ѓубриште или латинизмот депонија), но не е исклучено името на селото да произлегува од Карабунариште (поради силните извори), а со текот на времето да го добило ова име. Во селото постоела црква која била разрушена од Турците. Селото се споменува во турските пописни дефтери од 1467/68 година, како дел од Скопскиот вилает и имало 50 семејства и 1 неженет, сите христијани.
Во својот напис за Цариградски весник од 7 март 1859 под наслов „Велес - статистическо описание“, македонскиот просветител Јордан Хаџи-Константинов - Џинот веројатно погрешно запишал дека селото е населено само со турско население. Со оглед на големиот број на македонски родови кои од Карабуниште се иселиле во голем број на скопски и велешки села кон крајот на XVIII и во текот на XIX век како и податокот што го изнесува Јордан Хаџи-Константинов - Џинот, за минатото на Карабуниште може да се заклучат две издржани претпостваки. Едната е дека по бурните настани од крајот на XVII век и големата несигурност за Македонците по Карпошевото востание и Австриско-турската војна, ридско-планинскиот терен на кој се наоѓа ова село бил сигурно прибежиште и живеалиште за Македонците од ниските предели, како што било случај со многу села (пр. Драчево) кои во овие периоди се раселиле, а нивните македонски жители - христијани отишле да живеат во збегови по планините на масивот Мокра Планина. Втората претпоставка е дека со продорот и населувањето на муслимани Албанци во планинските предели во текот на XVIII и XIX век, тие почнале да се доселуваат во околината на Карабуниште, како што е впрочем случај и со сите македонски села на Караџица и Голешница, при што од големата несигурност многу Македонци од Карабуниште започнале да се иселуваат на чифлизите каде имало поголема сигурност.
Стопанство
Главно занимање во селото се земјоделството и сточарството. Постојаните жители на селото одгледуваат градинарски култури за свои потреби и тоа: грав, грашок (на месниот говор: „безелје“), компир (од видот „златица“), кромид, лук, пипер, патлиџан, бостан (тиква), краставици. Во Карабуништесо земјдоелие се занимаваат и луѓе кои имаат земја, а не живеат во селото. Тие одлгедуваат и жито (пченица). Од сточарството најмногу се одгледуваат кози, од кои постојаните жители прават козјо сирење и млеко, за што добиваат и субвенции од државата. Исто така се одгледуваат и кокошки, за сопствени потреби. Едно домаќинство се занимава и со пчеларство и има околу 15ина пчелни сандаци.
Население
Според статистиката на Васил К’нчов („Македонија, Етнографија и статистика“) од 1900 година, во Карабуниште живееле 153 жители, од кои 128 Македонци и 25 Турци.
Според егзархискиот секретар Димитар Мишев, („La Macédoine et sa Population Chrétienne“) во 1905 година во Карабуниште имало 80 Македонци, под врховенството на Бугарската егзархија.
Карабуниште е многу мало село и е на пат целосно да се расели. Бележи постојано опаѓање на бројот на жители од 109 во 1961 година на само 2 жители во 1994 година. Во него денес постојани жители се само 4 луѓе, сите Македонци. Четворицата жители (3 мажи и 1 жена) на Карабуниште се стари лица над 60 години. За време на викендите, како и во текот на летниот период во селото доаѓаат поголем број на луѓе од Велес, Скопје, Зелениково, кои имаат потекло и куќи во Карабуниште. Тогаш селото брои од 60 до 80 луѓе.
Според последниот попис од 2021 година, во селото немало жители.
Родови
Според записи од 1935 година во селото живееле следните македонски православни христијански родови: Бошковци (старинци) од кои потекнуваат селските родови Балабановци или Левкови и Трајковци или Гоцови,Соколовци (од с. Добрино во поречието на Кадина Река денес Општина Зелениково) и Јовановски или Крстевци (од с. Сопот).
Самоуправа и политика
Поради малиот број на жители селото Карабуниште заедно со селото Белештевица спаѓаат во рамките на месната заедница на селото С'лп.
Редовни настани
На патрониот празник на манастирот Свети Илија, Илинден, се одржува голем општонароден собор на кој покрај луѓе со потекло од селото, доаѓаат верници и од Велес, Скопје и околните села.
Иселеништво
Најголем дел од населението на Карабуниште е иселено во Велес, потоа во Скопје, Зелениково и Драчево. Во помала мера има иселеници во околните села. Во странство има само еден иселеник-повратник од Холандија кој има куќа и штала во селото. Карабуниште дало голем број на иселеници во Скопско кон крајот на XVIII и во текот на XIX век, кога се забележани македонски родови со потекло од ова село во скопските села Белибегово, Орешани, Драчево, Градовци, Маџари, Зелениково, Јурумлери.
1910 во книжевноста
1910 година во книжевноста содржи некои значајни настани.
Зеки-паша
Зеки паша (1862 - 1943) бил османлиски војсководец, командант во Западната армија (Вардарската, Втората и Четвртата армија) за време на Балканските војни (1912 - 1913) и фелдмаршал од Првата светска војна (1914 - 1918).
Во 1894 година, како командир на 4. армиски корпус е награден за учеството во Сасунскиот масакр. За време на колежот тој изјавил „веќе нема ниту еден бунтовник, ја исчистивме земјата, во иднина нема да се појави ниту еден“.
За време на Балканските војни (1912 - 1913), Зеки паша командува со Западната армија. Исполнувајќи ги заповедите на главниот командант Назим паша, тоја ја започнал Кумановската битка, која ја загубил. За време на фанатичното повлекување незадоволен османлиски војник безуспешно се обидува да го убие Зеки паша. Во Битолската битка војската на Зеки дава силен отпор, но и покрај добрите одбранбени позиции не успева да победи.
На 21 ноември 1914 година, Зеки паша бил назначен за Отомански офицер за врски кај Кајзерот Вилхем II на Германското Царство.
Се пензионира 1923 година.
Нови Зрин
Тврдината Нови Зрин е тврдина која се наоѓала во Доња Дубрава, во Хрватска. Тврдината била изградена во времето на Никола Зрински во периодот од 1661 до 1664 година. Целта на нејзината изградба била овие простори да се обдранат од постојаните напади на Османлиите. Но, Османлиите на 6 април 1664 година тврдината ја разрушиле.
Вентспилс (општина)
Вентспилс (Ventspils novads) е општина во Летонија. Општината е создадена во 2009 година.
Алтерсбах
Географија
Алтерсбах се наоѓа во јужниот дел на Тириншката Шума.
Душко Костиќ
Душко Костиќ ― основач и претседател на „Здружението за ромско пријателство“, Луна. Потекнува од Бели Манастир во источна Хрватска, а студирал на Универзитетот во Осиек. На 25 ноември 2010 година било објавено дека Душко Костиќ ќе ја добие Студентската награда за мир за 2011 година, за неговата работа во врска со правата на Ромите. Преку образованието и образовната работа тој се обидел да изгради мостови и разбирање меѓу различните народности во Хрватска. Студентската награда за мир се доделува во име на сите студенти во Норвешка.
Активности
Душко го завршил своето образование на Универзитетот во Осиек, а потоа продолжи со напорите за подобрување на условите на Ромите во Хрватска.
Vinnie Vincent Invasion
Vinnie Vincent Invasion (се чита: Вини Винсент Инвежн) бил американски хеви метал/глам метал бенд, формиран во 1984 година од поранешниот гитарист на групата KISS, Вини Винсент.
Махмуд Шахруди
Ајатолахот Махмуд Хашеми-Шахруди (фарси -محمود هاشمی شاهرود) е роден во 1948 во Ен-Наџаф. Тој е ирански религиозен и државен работник. На чело е на Правниот систем на Иран од 1999. Го замени местото на Мохамад Језди. До пред тоа, тој беше на чело на Високиот Исламски Совет. По негова иницијатива во 2002 смртната казна беше забранета.
1909 во книжевноста
1909 година во книжевноста содржи некои значајни настани.
Цогт-Ово, Омногови
Цогт-Ово (Цогт-Овоо) е област во Монголија во покраината Омногови.
Космос-2352
Космос-2352 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, Русија на 15 јуни 1998 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 225 килограми. Космос-2352 бил комуникациски сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 118,0 минути, додека аголот на наклонетост на орбиталната рамнина во однос на рамнината на екваторот изнесувала 82,5°. Најголемото растојание од Земјата го достигнал на 1874 км, а најмалото на 1310.
NGC 3251
NGC 3251 — спирална галаксија во соѕвездието Лав, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3251 се споменува и како IC 2579, UGC 5684, MCG 4-25-23, CGCG 124-29, IRAS 10264+2621.
Откривање
Објектот е откриен на 19 февруари 1862 година од страна на Хајнрих Даре, со помош на рефрактор, чијашто леќа имала пречник од 11 см.
Податоци од набљудување
Според морфолошката класификација на галаксиите, NGC 3251 е од видот SBc. Видливиот сјај со голо око изнесува 13,4 m, а оној во рамките на интервалот од минималната до максималната честота 14,1 m, додека површинскиот сјај изнесува 13 m/лм2. NGC 3251 има привидни димензии од 2' х 0,4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 10 ч 29 м 16,5 с, а неговата деклинација, односно висината на лакот на тој агол, + 26° 5' 56". Положбениот агол на објектот е во износ од 55°.
Други поделби
Проучување на NGC 3251 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 30892. Во рамките на атласот на длабокото небо, Уранометрија 2000.00, објектот припаѓа на групата означена со бројот 145; додека во Каталогот на основни ѕвезди (GSC) е групиран под бројот 1973. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1380.
Анти
Антите се една од трите словенски племенски групи образувани во IV век, на територијата на словенската прататковина, која се наоѓала источно и северно од Карпатите до реките Висла и Днепар.
Тврдина Нехај
Тврдината Нехај се наоѓа во градот Сењ, во Хрватска. Тврдината е позната и како Кула Нехај. Тврдината е изградена на истоименото брдо во 1558 година, под надзор на капетанот и генералот на хрватската армија, Иван Ленковиќ. Ускоците оваа тврдина ја користиле како засолниште, и место од каде ги напаѓале позициите на Османлиите и Венецијаните, бранејќи го градот Сењ. Тврдината е симбол на градот, и таа се наоѓа на грбот на градот. Ѕидините на тврдината се високи 18 метри, а темелите 5.5 метри, Тврдината има пет кули.
Анти
Според римскиот хроничар Такит (а и според огромниот број слависти), Словените се делеле на три племенски групи: Венети, населени на западниот дел од нивната татковина, Анти, населени на источниот, и Склавини населени на јужниот дел. Тој исто така ја одредува татковината на Словените: Северното Прикарпатие – реките Днестар и Днепар.
Антите според Шахматов биле најбројнота словенска племенска група. Најголемиот дел од Антите останал во прататковината, или почнал да се придвижува кон исток и север - додека мал дел од Антите заедно со Склавините тргнал надолу и преку Карпатите навлегол во на југ сè до Тракија и Македонија.
1908 во книжевноста
1908 година во книжевноста содржи некои значајни настани.
Ролс-Ројс Фантом I
Фантом (Phantom) (подоцна Фантом I) е автомобил од марката Ролс-Ројс, замена за оригиналниот модел Сребрено Сениште. Како и прочуеното Сениште, Фантом се произведувал во Обединетото Кралство и САД.
Големо подобрување во однос на Сеништето бил новиот со линеарен шестцилиндричен мотор со горно поставени клипови. Овој автомобил бил последен збор на технологијата во своето време, со групи од по три цилиндри со глави кои се раздвојувале, чиј мотор вадел одлична сила за влеча на овој голем и тежок автомобил. Моторот користел цилиндри со пречник од 4107.9 мм и должина од 139.7 мм со вкупна зафатнина од 7.7 Л (7668 см³). Во 1928 леаното железо на цилиндрите било заменето со алуминиум.
Напред автомобилот имал полуелиптична, додека назад имал кантилеверска амортизација. Кочниците биле серво на сите 4 тркала, иако некои првобитни американски модели немале предни кочници.
Разликите помеѓу американските и британските модели се оскините растојанија — двете со иста должина на каросерија од 3644.9 мм, но британскиот модел со долго оскино растојание бил за 3822.7 мм подолг од американскиот модел со 3721.1 мм. Моделите се разликувале и по преносот, со тоа што британскиот имал 4, додека американскиот имал 3 брзини.
Британските модели се произведувале во фабриката во Дерби, додека американските во Спрингфилд, Масачусетс.
Стадион Бугарска армија
Стадион Бугарска армија — стадион кој се наоѓа во Софија, Бугарија. На овој стадион своите домашни натпревари ги игра ПФК ЦСКА.
Стадионот бил изграден во 1965 година. Во 1982, 1997, 2001, 2015, 2016 година бил реновиран. Стадионот има сместивост од 22.995 гледачи.
Историја
На 27 јануари 1925 година софиската општина и доделила земјиште во месноста „Пустинјана“ во Борисовата градина на екипата на АС-23 како компензација за одземање на игралиштата, на кои играле и фудбалските клубови Атлетик, Слава и ОСК пред овие клубови да бидат споени. Новиот стадион го прифатил името на тимот „АС-23“ (алтернативно бил нарекуван „Атлетик парк“).
Во 30-те години АС-23 добил нотарски акт за веќе изградениот стадион. Во почетокот на 40-тите години самото игралиште било затревено. Во 1943 година стојачките места биле укинати и целото игралиште било опкружено со трибини.
Кон крајот на 1944 година стадионот бил наследен од ФК Чавдар (Софија), кој ги обединил во себе тимовите на АС-23, Шипка-Победа и Спартак (Подуене). Во тоа врме стадионот се викал „Чавдар“.
На 15 февруари 1948 стадионот станал сопственост на Централниот дом на војската, по обединувањето на Чавдар со ЦДВ.
Од 5 мај 1948 стадионот се користи од ПФК ЦСКА (Софија), (тогаш бил познат како „Септември кај ЦДВ“).
Во 1965 година стадионот бил разрушен за да може да се изгради нов стадион за ЦСКА по проект на архитектот Антон Каравелов и Симеон Иванов. Во 1967 година изградбата на стадионот завршила. Името на новиот стадион било „Народна армија“.
Стадионот главно бил реконструиран во 1982 година, кога било ставено и електрично осветлување.
Масами Ихара
(роден ) — јапонски фудбалер.
Репрезентативна кариера
бил член на јапонската репрезентација на Светското првенство 1998.
ВБ-Веранкласик-Аква Протект
ВБ-Веранкласик-Аква Протект (кратенка според UCI: WVA) — професионална континентална велосипедска екипа основана во Белгија во 2011 година, која учествува на континенталните трки и добива специјални покани на трки од Светската турнеја.
Состав на екипата
Велосипедисти во рамки на екипата се следниве:
Вецумниеки (општина)
Вецумниеки (Vecumnieku novads) е општина во Летонија. Општината е создадена во 2009 година.
Список на археолошки наоѓалишта во Ресенско
Ова е список на археолошките наоѓалишта во Ресенско, односно на наоѓалиштата кои се наоѓаат на територијата на Општина Ресен. Можно е списокот да е нецелосен.
Назиф Мемеди
Назиф Мемеди (роден на 6 јануари 1956 година) ― хрватски политичар од ромско потекло. Роден е во Пршовце, Општина Тетово, НР Македонија, ФНРЈ.
Имал завршено средно училиште за механичар на земјоделски машини. На хрватските парламентарни избори во 2007 година бил избран за член на хрватскиот Сабор (собрание). Тој е првиот човек од ромска народност кој станал пратеник во собранието.
Бермбах
Бермбах (Bermbach) — село и поранешна општина во округот Шмалкалден-Мајнинген, во сојузната покраина Тирингија, Германија. Од 1 јануари 2019 година претставува дел од градот Штајнбах-Халенберг.
1907 во книжевноста
1907 година во книжевноста содржи некои значајни настани.
Цогтцеци, Омногови
Цогтцеци (Цогтцэций) е област во Монголија во покраината Омногови. Во 2009 година, неговото население било 2,642.
Роберт Алт
Роберт Алт (роден на 2 јануари 1927) — поранешен швајцарски натпреварувач во боб, кој се натпреварувал во средината на 1950-тите години. Тој освои златен медал во категоријата за четири луѓе на Зимските олимписки игри 1956 во Кортина д'Ампецо.
Алт исто така освои златен медал во категоријата санка за четворица на FIBT светското првенство во Санкт Мориц.
Виш совет за национална безбедност на Иран
Вишио совет за национална безбедност е извршан политички орган на Исламската Република Иран на чело со Цекретар. Овој совет е основан во 1989 согласно со статутот 176 од уставот на Иран. Де јуре глава на Советот е иранскиот претседател, а де факто е високиот раководител, кои го даваат последниот збор во советот.
Од 20 октомври 2007 секретар на Советот е Саед Џалили.
Сложена согласка
Сложени согласки (коартикулирани согласки) се согласки што се создаваат на истовремени места на творба. Може да се поделат на две класи: двојнотворбени со две главни места на творба со ист начин (двете избувни, двете носни и сл.), и согласки со споредна творба, каде втората творба не се создава на ист начин.
Пример за двојнотворбена согласка е безвучната усненозаднонепчена избувна согласка, што се изговара едновремено кај мекото непце (a [k]) и кај усните (a [p]). Од друга страна, безвучната лабијализирана задновенечна избувна согласка {{МФА|[kʷ]} има само едечна творба - заднонепченото [k], со истовремено приближновидно заоблување на усните.
Со исклучок на чкрапавите согласки, сите двојнотворбени согласки се усненозаднонепчени. Меѓутоа, постои голем број на чести споредни творби. Најзастапена е лабијализацијата (како ), палатализацијата (како руската мека согласка ), веларизација (како македонското „темно“ л ) и фарингализација (како арапската емфатична согласка ).
Како што се очекува од приближновидниот карактер на споредната творба, не е секогаш лесно да се одреди дали една сложена приближна согласка како што е има двојна или единечна творба. На пример, во некои англиски дијалекти е лабијализиран заднонепчен глас што може да се претстави со, но јапонскот глас  е поблизок до вистинско усненозаднонепчено. Вообичаено е буквата ⟨⟩ да се ограничи само на првиот случај.
гласилката ја контролира фонацијата и дејствува истовремено со многу согласки. Обично таа не се смета за творбеник - исфрленото со едновремено затворање на мекото непце и гласилката не се смета за сложена согласка.
1906 во книжевноста
1906 година во книжевноста содржи некои значајни настани.
Бајан-Ондор, Орхон
Бајан-Ондор (Баян-Ондор) е област во Монголија во покраината Орхон.
Боргхолм (замок)
Замокот Боргхолм (Borgholms slott) во Боргхолм, Шведска, денес е само руина од тврдината што за првпат била изградена во втората половина на 13 век и била обновена многу пати во подоцнежните векови. Поврзано е со имотот Халторп, на југ. Замокот бил уништен во пожар на 14 октомври 1806 година.
Историја
Изградбата на оригиналната тврдина најверојатно била нарачана од кралот Кануте I, иако тоа не е сосема сигурно. Тој владеел 1167-1955 и имал тврдини изградени на шведскиот источен брег како одбрана од непријатели од другата страна на Балтичкото Море. Во текот на 13 до 15 век, беа направени дополнувања и промени. На пример, беа изградени нови кули и беше изграден нов и подебел wallид. Тврдината била оштетена во повеќе наврати во текот на овие векови, вклучително и во 1361 година, кога данскиот крал Валдемар IV (Атердаг) го нападнал Боргхолм. За време на Калмарската Унија, многу замоци и тврдини во Шведска биле оштетени како резултат на тековните конфликти меѓу Данците и Швеѓаните. Кога Густав Ериксон станал шведски крал и унијата се распаднала, тој, заедно со синовите што го следеле на престолот, инвестирале огромни суми пари во поправка на овие згради. Синот на Густав, Јован III (р. 1568–1592), наредил реконструкција на Боргхолм во ренесансен замок. За време на неговото владеење, браќата Пахр (четворица инженери и архитекти од Милано) воделе значајна обнова што се случила во од 1572 година. Замокот се здобил со готски карактер и станал пример за стилот на италијанскиот бастион.
Неколку децении подоцна, Шведска и Данска се бореле меѓусебно во војната во Калмар. Замокот Боргхолм прво, во 1611 година, се предал на данската страна, но подоцна истата година бил освоен од шведската страна. Следната година, по опсада од две недели, командантот на шведската одбрана, Петер Микелсен Хамарскилд, морал да се предаде. Во согласност со договорот што следел по војната, Договорот од Кнаред, Боргхолм бил вратен на Швеѓаните.
Замокот бил во лоша состојба по војната и тоа траело до 1654 година пред да започне неговата реставрацијата и реконструкција. Овој пат, замокот требало да се претвори во барокна палата. Карл X Густав бил кралот што го наредил ова, а Никодим Тесин Постариот бил архитект ангажиран да ги исполни желбите на кралот. Кога Карл Густав починал во 1660 година, изградбата престанала, за да се продолжи со бавно темпо за време на владеењето на кралот Карл XI и кралот Карл XII. Во 1709 година, изградбата конечно била завршена.
Сто години, палатата била оставена да пропаѓа. На 14 октомври 1806 година, замокот бил упропастен од пожар што започнал во покривот на неговото северното крило.
Денес
Денешниот замок се урнатините на барокната палата од 17 век што ја изградил Карл X Густав. Тој е државна сопственост и управувано од Националниот одбор за сопственост на Шведска. Замокот е отворен за посетители и има музеј.
Внатрешниот двор се користи за концерти, театарски претстави и други настани. Во летото 1989 година, шведската поп група Роксет снимила материјал за шест музички видеа за време на концертот. Еден од нив е „Слушај го срцето“, кој станал трет, број еден хит на групата, на Билборд Хот 100 подоцна истата година.
NGC 5654
NGC 5654 — спирална галаксија во соѕвездието Воловар, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 5654 се споменува и како UGC 9319, MCG 6-32-50, CGCG 192-32.
Откривање
Објектот е откриен на 1 мај 1785 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.